Ο οργανισμός συνεργασίας της Σαγκάης περί τρομοκρατίας και άλλων δαιμονίων
Creators: name: Ροντίρη, Μαρία Γεωργίου
Publisher: name: Aristotle University of Thessaloniki
Year: 2015
Subjects: Οργανισμός συνεργασίας της Σαγκάης
Τρομοκρατία
Ασφάλεια
Shanghai cooperation organization
Terrorism
Safety

description: Η εμφάνιση ενός νέου περιφερειακού οργανισμού, του Οργανισμού Συνεργασίας της Σαγκάης στην «καρδιά της γης» (Κεντρική Ασία) τον Ιούνιο του 2001, έδωσε νέο τόνο στις σχέσεις Ανατολής-Δύσης και το «μεγάλο παιχνίδι» αναβίωσε. Ο Ο.Σ.Σ. αποτελείται από δύο πυρηνικές δυνάμεις: τη Λαϊκή Δημοκρατία της Κίνας, την Ρωσική Ομοσπονδία και πέντε ανεξάρτητα κράτη που προήλθαν από την κατάρρευση της πρώην Σοβιετικής Ένωσης: τις δημοκρατίες του Τατζικιστάν, του Κιργιστάν, του Καζακστάν και του Ουζμπεκιστάν. Η αρχική αδιαφορία των διεθνολόγων για τον νέο οργανισμό, αντικαταστάθηκε από σκεπτικισμό για τους λόγους ίδρυσής του και την μετέπειτα εξέλιξή του. Για ορισμένους θεωρείται ένωση κρατών με σαφή αντιδυτικό προσανατολισμό (προκειμένου να αποτραπεί ο εκδημοκρατισμός της περιοχής και κατά συνέπεια το ενδεχόμενο επέμβασης των Η.Π.Α.), για άλλους πρόκειται περί περιφερειακού οργανισμού ουδέτερου χαρακτήρα, που εξυπηρετεί τα συμφέροντα των συμμετεχόντων κρατών-μελών. Ο Οργανισμός Συνεργασίας της Σαγκάης δεν φαίνεται να είναι γνωστός στην ελληνική επιστημονική κοινότητα ενώ αποτελεί μια χρήσιμη μελέτη περίπτωσης του τρόπου που γίνεται αντιληπτή η περιφερειακή συνεργασία κατά το πρότυπο και τις αξίες της Ανατολής, από δύο υπερδυνάμεις (Ρωσία, Κίνα). Ο Ο.Σ.Σ. είναι ένας διεθνής περιφερειακός οργανισμός, ο οποίος εξαιτίας της γεωπολιτικής του σημασίας δύναται να επηρεάσει σημαντικά τη διατήρηση της διεθνούς ειρήνης. Η μελέτη της περίπτωσης του Ο.Σ.Σ. μας δίνει την δυνατότητα να αντιληφθούμε πώς ένας διεθνής οργανισμός μπορεί να προωθήσει και να στηρίξει τον αυταρχισμό. Το «Πνεύμα της Σαγκάης» ενισχύει την τάση των αυταρχικών ηγετών που συμμετέχουν στον Ο.Σ.Σ. να απορρίπτουν το δημοκρατικό μοντέλο της Δύσης ενεργώντας από κοινού. Εξάλλου μολονότι έχει ερευνηθεί το πώς επιτυγχάνεται ο εκδημοκρατισμός μιας χώρας μέσω της συμμετοχής της σε ένα διεθνή οργανισμό, δεν έχει εξεταστεί το άλλο μισό αυτής της διαδικασίας, δηλ. η συμβολή ενός διεθνoύς οργανισμού στην παγίωση του αυταρχισμού. Η μελέτη περίπτωσης του Ο.Σ.Σ. θα μπορούσε να θεωρηθεί πως εμπίπτει στην όχι συνήθη διαδικασία προαγωγής μη δημοκρατικών κανόνων και διαδικασιών. Το πιο ενδιαφέρον στοιχείο που προκύπτει από τη μελέτη του Ο.Σ.Σ. είναι η επαναδιαπραγμάτευση βασικών αρχών των διεθνών σχέσεων. Από τα επίσημα κείμενα και τις διακηρύξεις του Ο.Σ.Σ. προκύπτει έμμεση «απαξίωση» αρχών του Διεθνούς Δικαίου, όπως τα ανθρώπινα δικαιώματα και το πρότυπο του εκδημοκρατισμού, τα οποία θεωρούνται αξίες δυτικές, μη συμβατές με τις παραδόσεις και τις αρχές της Ανατολής. Ταυτόχρονα αρχές των διεθνών σχέσεων, όπως η αρχή της μη επέμβασης στο εσωτερικό άλλου κράτους, της εδαφικής ακεραιότητας, της ισότητας των κρατών, ουσιαστικά δηλαδή εκφάνσεις του απόλυτα κυριάρχου κράτους, όπως διαμορφώθηκε μετά την συνθήκη της Βεστφαλίας, παρουσιάζονται ως αδιαπραγμάτευτα θεμέλια της συνεργασίας των κρατών της Κεντρικής Ασίας. Τα κράτη της Κεντρικής Ασίας τα οποία μετέχουν στον Ο.Σ.Σ. διαμόρφωσαν ένα συγκεκριμένο κανονιστικό πλαίσιο στο οποίο δεν χωρεί η ανθρωπιστική επέμβαση προς προστασία των ανθρωπίνων δικαιωμάτων, πολλώ δε μάλλον, δεν χρεώνεται σε κανένα κράτος η ευθύνη προστασίας. Η ηγεμονία των Η.Π.Α. και οι πρωτοβουλίες ειρήνευσης που αναλαμβάνονται αντιμετωπίζονται τουλάχιστον με καχυποψία αν όχι με εχθρότητα. Συμπερασματικά, o Οργανισμός Συνεργασίας της Σαγκάης φέρνει αλλαγές στην διεθνή κοινότητα. Ζητούμενο είναι η αντίδραση εκ μέρους της διεθνούς κοινότητας στις διαφαινόμενες αλλαγές οι οποίες προοιωνίζονται εμμέσως, απαξίωση αξίων και ιδανικών του κόσμου μας.
description: The emergence of a new regional organization, the Shanghai Cooperation Organization in the "heart of the earth" (Central Asia) in June 2001, gave a new tone in East-West relations and the "big game" was revived. The S.C.O. consists of two nuclear powers: the People's Republic of China, the Russian Federation and five independent states that emerged from the collapse of the former Soviet Union: the republics of Tajikistan, Kyrgyzstan, Kazakhstan and Uzbekistan. The initial indifference of scholars for the new organization replaced by skepticism about the reasons for its establishment and subsequent development. For some (S.C.O.) is considered a union of states with a clear anti-Western orientation (to prevent the democratization of the region and therefore the possibility of US intervention), for others it is a regional organization, neutral, serving the interests of the participating Member States . The Greek scientific community does not seem to know the Shanghai Cooperation Organization although it is a useful case study of how regional cooperation is perceived on the model and values of the East, by two superpowers (Russia, China). Τhe Shanghai Cooperation Organization is an international regional organization which because of its geopolitical significance may significantly affect the maintenance of international peace. The case study of S.C.O. enables us to see how an international organization can promote and support authoritarianism. The "Shanghai Spirit" reinforces the tendency of authoritarian leaders participating in S.C.O. oppose the democratic model of the West acting jointly. Furthermore although it has investigated how the democratization of a country is achieved through participation in an international organization, it has not examined the other half of this process, ie. The contribution of an international organization to consolidate authoritarianism. The case study of S.C.O. could be considered to fall within the unusual promotion procedure rather undemocratic rules and procedures. The most interesting element resulting from the study of S.C.O. is the renegotiation of basic principles of international relations. The official texts and declarations of S.C.O. resulting indirect "depreciation" of principles of international law, including human rights and the pattern of democratization, which are western values, incompatible with the traditions and principles of the East. Simultaneously principles of international relations, such as the principle of non-interference in another state's territorial integrity, equality of states, in other words, expressions of absolutely sovereign state as it was formed by the Treaty of Westphalia, presented as non-negotiable foundation of cooperation between states of Central Asia. The Central Asian states participating in S.C.O. formulated a specific regulatory framework in which there can be no humanitarian intervention to protect human rights, let alone, not charged in any State the responsibility to protect. The hegemony of the USA and peace initiatives at least treated with suspicion if not hostility. In conclusion, the Shanghai Cooperation Organization brings changes in the international community. What is needed is reaction from the international community to emerging changes which foreshadow indirectly depreciation for the values and ideals of our world.